***Kinosternidae*** ialah keluarga kebanyakan kura-kura lumpur dan kura-kura kesturi. Keluarga kura-kura ini mengandungi 25 spesies dengan empat genus, walaupun pengelasan tatanamanya masih lagi dalam perdebatan, disebabkan terlalu banyak sumber dengan pelbagai bilangan jumlah sebenar spesies dan subspesies yang ditemui. Kura-kura ini mendiami kawasan berair yang mengalir perlahan seperti lumpur dan paya dengan tahap kesuburan tanahnya yang tinggi.

Ciri-ciri
---------

Kebanyakan kura-kura dari keluarga ini bersaiz kecil, iaitu sekitar 10–15 cm (3.9–5.9 in) panjang. Bentuk karapas (cangkerang belakang)nya tinggi dan berlunas. Genus *Staurotypus* pula lebih besar, iaitu sekitar 30 cm (12 in). Kura-kura betinanya lebih besar berbanding jantan, dan berekor pendek. Mereka mempunyai warna badan hitam, coklat, hijau, atau kuning. Kebanyakan spesiesnya tidak memiliki tanda-tanda tertentu pada cangkerang, tetapi hanya garisan-garisan radiasi pada setiap skut karapasnya. Sesetengah spesies pula mempunyai garisan kuning tertentu di kedua-dua sisi kepala hingga ke leher.

Kura-kura Kesturi dinamakan sedemikian kerana boleh menghasilkan bau busuk, (kesturi) dari kelenjar yang terletak berhampiran cangkerangnya apabila diusik. Mereka ialah kura-kura yang berasal dari Amerika Utara dan Amerika Selatan.

Diet
----

Kesemua ahli dari keluarga kura-kura ini bersifat maging, menjadikan krustasia, serangga akuatik , moluska, annelida, amfibian, ikan kecil, dan bangkai sebagai makanan.

Pembiakan
---------

Haiwan ini menghasilkan empat biji telur semasa penghujung musim bunga dan awal musim panas. Selepas menetas, sesetengah spesiesnya menghabiskan masa di dalam sarang ketika musim sejuk, dan hanya keluar ketika musim bunga seterusnya. Manakala sesetengah kura-kura dewasa menghabiskan musim sejuknya di atas darat dengan menggali lubang, menanam dirinya dan membuat lubang kecil sebagai pengudaraan.

Taksonomi
---------

Keluarga Kinosternidae:

* Subkeluarga *Kinosterninae* (Agassiz, 1857)
	+ Genus *Kinosternon* (Spix, 1824)
	+ Genus *Sternotherus* (Bell, 1825)
* Subkeluarga *Staurotypinae* (Gray, 1869)
	+ Genus *Claudius* (Cope, 1865)
	+ Genus *Staurotypus* (Wagler, 1830)

Galeri
------

* Kura-kura Lumpur Pipi Merah, Kinosternon scorpioides cruentatumKura-kura Lumpur Pipi Merah, *Kinosternon scorpioides cruentatum*
* Kura-kura Lumpur Mississippi, Kinosternon subrubrum hippocrepisKura-kura Lumpur Mississippi, *Kinosternon subrubrum hippocrepis*
* Kura-kura Lumpur Tasik Chapala, Kinosternon hirtipes chapalaenseKura-kura Lumpur Tasik Chapala, *Kinosternon hirtipes chapalaense*
* Kura-kura Lumpur Punggung Tajam, Sternotherus carinatusKura-kura Lumpur Punggung Tajam, *Sternotherus carinatus*
* Kura-kura Lumpur Berbelang, Kinosternon bauriiKura-kura Lumpur Berbelang, *Kinosternon baurii*

Rujukan
-------

1. 1 2 3  Rhodin 2011, halaman 000.175-000.178

* Animal Diversity Web: Family Kinosternidae, by Keith Pecor[*pautan mati kekal*]

Bibliografi
* Rhodin, Anders G.J.; van Dijk, Peter Paul; Inverson, John B.; Shaffer, H. Bradley; Roger, Bour (2011-12-31). "Turtles of the world, 2011 update: Annotated checklist of taxonomy, synonymy, distribution and conservation status" (PDF). *Chelonian Research Monographs*. **5**. Diarkibkan daripada yang asal (PDF) pada 2012-01-22. Unknown parameter `|deadurl=` ignored (bantuan)

Pautan luar
-----------

Templat:Kinosternidae

|  |  |
| --- | --- |
| Pengenalpastian takson | 
* Wd: Q387150
* ADW: Kinosternidae
* BOLD: 34441
* EoL: 8129
* EPPO: 1KINOF
* Fossilworks: 37647
* GBIF: 5466
* iNaturalist: 39699
* IRMNG: 103065
* ITIS: 173756
* NCBI: 34912
* WoRMS: 1037117

 |